
AIŠKINAMASIS RAŠTAS
PRIE KRETINGOS RAJONO SAVIVALDYBĖS TARYBOS SPRENDIMO PROJEKTO
„DĖL 2026 METŲ VALSTYBĖS BIUDŽETO LĖŠŲ, SKIRTŲ IŠLAIDOMS, SUSIJUSIOMS SU KRETINGOS RAJONO SAVIVALDYBĖS MOKYKLŲ MOKYTOJŲ, DIRBANČIŲ PAGAL IKIMOKYKLINIO, PRIEŠMOKYKLINIO, BENDROJO UGDYMO PROGRAMAS, PERSONALO ATNAUJINIMU, APMOKĖTI, PASKIRSTYMO IR PANAUDOJIMO TVARKOS APRAŠO TVIRTINIMO“
2026-10-
Kretinga

1. Parengto sprendimo projekto tikslas ir uždaviniai.
	Projekto tikslas – patvirtinti 2026 metų valstybės biudžeto lėšų, skirtų išlaidoms, susijusioms su Kretingos rajono savivaldybės mokyklų, kurių steigėjas yra Kretingos rajono savivaldybė (toliau – Savivaldybė), mokytojų, dirbančių pagal ikimokyklinio, priešmokyklinio, bendrojo ugdymo programas, personalo atnaujinimu, apmokėti, paskirstymo ir panaudojimo tvarkos aprašą (toliau – Aprašas).
	Projekto uždavinys – nustatyti Lietuvos Respublikos 2026 metų valstybės biudžeto lėšų, skirtų išlaidoms, susijusioms su personalo atnaujinimu, apmokėti, paskirstymą ir panaudojimą. 
2. Siūlomos teisinio reguliavimo nuostatos, šiuo metu esantis teisinis reglamentavimas, kokie šios srities teisės aktai tebegalioja ir kokius teisės aktus būtina pakeisti ar panaikinti, priėmus teikiamą tarybos sprendimo projektą.
Aprašo projektas parengtas vadovaujantis Lietuvos Respublikos 2025–2027 metų valstybės biudžeto lėšų, skirtų išlaidoms, susijusioms su valstybinių ir savivaldybių mokyklų mokytojų, dirbančių pagal ikimokyklinio, priešmokyklinio, bendrojo ugdymo ir profesinio mokymo programas, personalo optimizavimu ir atnaujinimu, apmokėti, paskirstymo tvarkos aprašo, patvirtinto Lietuvos Respublikos švietimo, mokslo ir sporto ministro 2025 m. balandžio 16 d. įsakymu Nr. V-415 „Dėl Lietuvos Respublikos 2025–2027 metų valstybės biudžeto lėšų, skirtų išlaidoms, susijusioms su valstybinių ir savivaldybių mokyklų mokytojų, dirbančių pagal ikimokyklinio, priešmokyklinio, bendrojo ugdymo ir profesinio mokymo programas, personalo optimizavimu ir atnaujinimu, apmokėti, paskirstymo tvarkos aprašo patvirtinimo“ (toliau – Įsakymas), 3 punktu, kuriame nurodyta, kad „Savivaldybės paskirsto lėšas savivaldybių mokykloms savo nustatyta tvarka“, ir 10 punktu, kuriame nurodyta, kad „Mokytojų pritraukimo priemonės, kurioms mokyklos savininko teises ir pareigas įgyvendinančios institucijos (dalyvių susirinkimo) nustatyta tvarka skiriamos valstybės biudžeto lėšos“.
Kretingos rajono savivaldybei Lietuvos Respublikos švietimo, mokslo ir sporto ministro 2026 m. gegužės 14 d. įsakymu Nr. V-350 „Dėl Lietuvos Respublikos 2026 m. valstybės biudžeto lėšų, skirtų išlaidoms, susijusioms su valstybinių ir savivaldybių mokyklų mokytojų, dirbančių pagal ikimokyklinio, priešmokyklinio, bendrojo ugdymo ir profesinio mokymo programas, personalo optimizavimu ir atnaujinimu, apmokėti, paskirstymo patvirtinimo“ skirta 11 231 Eur.
Atsižvelgiant į tai, kad valstybės dotacijos Savivaldybei skirta 11 231 Eur, siūloma Savivaldybei skirtas lėšas naudoti mokytojų pritraukimui – kvalifikacijos įgijimo ir tobulinimo išlaidoms kompensuoti (pedagogo kvalifikacijos, kito mokomojo dalyko ar pedagoginės specializacijos kompetencijų įgijimo, kvalifikacijos tobulinimo ir su juo susijusioms išlaidoms kompensuoti) ir važiavimo į darbą ir atgal išlaidoms kompensuoti.
	Įsakyme minėtos mokytojų pritraukimo priemonės, finansuojamos iš valstybės biudžeto lėšų, gali būti taikomos asmeniui, einamaisiais kalendoriniais 2026 metais priimtam į laisvą mokytojo pareigybę mokykloje (visai mokytojo pareigybės darbo laiko normai arba jos daliai):
· jei asmuo nėra dirbęs mokytoju valstybinėje arba savivaldybės mokykloje pagal ikimokyklinio, priešmokyklinio, bendrojo ugdymo ar profesinio mokymo programas;
· jei asmuo yra dirbęs mokytoju valstybinėje arba savivaldybės mokykloje pagal ikimokyklinio, priešmokyklinio, bendrojo ugdymo ar profesinio mokymo programas, išskyrus šiuos atvejus:
·  kai mokytojas, buvo priimtas į mokyklą, ir joje yra dirbęs neterminuotai per pastaruosius 12 mėnesių;
·  kai mokytojas yra dirbęs neterminuotai per pastaruosius 12 mėnesių mokykloje, kuri yra Savivaldybės teritorijoje.
Lėšos turi būti panaudotos iki 2026 metų pabaigos, nepanaudojus, bus grąžinamos laikantis Aprašo nuostatų.
Dėl Aprašo projekto buvo konsultuotasi su Savivaldybės švietimo įstaigų vadovų atstovais. Projektui pritarta, pasiūlymų ir pastabų negauta.
3. Kokių rezultatų laukiama.
Patvirtinus Aprašą, Savivaldybėje bus nustatytas 2026 metų valstybės biudžeto lėšų, skirtų išlaidoms, susijusioms su Savivaldybės mokyklų mokytojų atnaujinimu, apmokėti, paskirstymas ir panaudojimas. Turėtų paskatinti asmenis užimti laisvas mokytojų darbo vietas, iš dalies būtų sprendžiama pedagogų trūkumo Savivaldybės švietimo įstaigose problema. 
4. Lėšų poreikis ir šaltiniai.
Finansavimo šaltinis – valstybės biudžeto lėšos (tikslinė dotacija) – Savivaldybei skirta 11 231 Eur. 
5. Kiti sprendimui priimti reikalingi pagrindimai, skaičiavimai ar paaiškinimai.
-
6. Teisės akto projekto antikorupcinio vertinimo išvada dėl sprendimo projekto teikimo antikorupciniam vertinimui. 
Teisės akto projekto antikorupcinio vertinimo pažyma pridedama.
7. Autorius ar autorių grupė. 
Ekonomikos ir biudžeto skyriaus vedėjo pavaduotoja Lina Stropuvienė, Švietimo skyriaus vyr. specialistė Jolanta Jurgutienė.

